મધુબહેન દેસાઇ સાથેની એક મુલાકાતમાં તેમણે જણાવ્યું હતું કે, તેઓ વ્રજાસન સિવાય મોટાભાગનાં યોગાસનો ટી.વી પર જોઇને કરે છે. તેમને જણાવ્યું કે, પોતાની 77 વર્ષની ઊંમરમાં તેમણે કદી યોગાસનો કર્યા જ ન હતાં, જેનો તેમને અફસોસ થાય છે. કારણ કે જે વિટંબનાઓમાંથી તેઓ પસાર થયાં છે, તેમાંથી વહેલાં બહાર આવવામાં તેમને યોગ ખુબ જ સહાયરૂપ બની શક્યો હોત. હજી પોણા બે મહિના પહેલા માંડ બે ડગલાં ચાલી ન શકતાં મધુબહેન આજે ધડલ્લેથી વલસાડ સુધી એકલાં જઇ આવે છે. અને આજે પોતાના પતિ ગુણવંતરાય દેસાઇને તેમની શારીરિક તકલીફમાંથી છુટકારો મેળવવા પ્રેરણા પૂરી પાડે છે.